Συντεταγμένες: 51°30′50″N 0°12′57″W﻿ / ﻿51.514°N 0.2158°W﻿ / 51.514; -0.2158

Ο Πύργος Γκρένφελ φλέγεται, σε φωτογραφία στις 04:43 BST, 14 Ιουνίου 2017.

Η **πυρκαγιά στον Πύργο Γκρένφελ** ξεκίνησε στις 14 Ιουνίου 2017 σε πολυκατοικία 24 ορόφων και ύψους 67 μέτρων, η οποία στέγαζε διαμερίσματα κατοικιών στο Βόρειο Κένσινγκτον του δυτικού Λονδίνου. Η Μητροπολιτική Αστυνομία δήλωσε, ότι 74 άνθρωποι αγνοούνται και θεωρούνται νεκροί, ενώ άλλοι πέντε άνθρωποι θεωρούνται επισήμως νεκροί, με τον συνολικό αριθμό των θανάτων να ανέρχεται στους 79.

Οι υπηρεσίες έκτακτης ανάγκης έλαβαν την πρώτη κλήση για φωτιά στις 00:54 (τοπική ώρα) και το κτίριο συνέχισε να καίγεται για 24 ώρες. Αρχικά, εκατοντάδες πυροσβέστες και 45 πυροσβεστικά οχήματα συμμετείχαν στις προσπάθειες για τον έλεγχο της πυρκαγιάς, με πολλούς πυροσβέστες να συνεχίζουν να προσπαθούν να ελέγξουν τις εστίες της πυρκαγιάς στους υψηλότερους ορόφους, καθώς το υπόλοιπο κτίριο είχε εκκενωθεί. Οι κάτοικοι στα γύρω κτίρια εγκατέλειψαν τα σπίτια τους, εξαιτίας της ανησυχίας ότι ο πύργος θα μπορούσε να καταρρεύσει, αν και αργότερα το κτίριο αποδείχθηκε δομικά σταθερό.

Ο πύργος είχε 120 διαμερίσματα, του ενός και των δυο δωματίων έκαστο. Από τους πυροσβέστες διασώθηκαν 65 άτομα και 74 επιβεβαιώθηκαν, ότι νοσηλεύονταν σε πέντε νοσοκομεία σε ολόκληρο το Λονδίνο. Από τους νοσηλευόμενους, 17 ήταν σε κρίσιμη κατάσταση. Οι έρευνες χρειάστηκε να σταματήσουν για κάποιες ώρες στις 16 Ιουνίου, καθώς το κτίριο θεωρήθηκε μη ασφαλές, με κίνδυνο για κατάρρευση, αλλά οι διασώστες μπόρεσαν να μπουν στις 17 Ιουνίου και να φτάσουν μέχρι τον τελευταίο όροφο.

Η αιτία της φωτιάς ήταν μία ελαττωματική συσκευή ψυγείου. Η ταχύτητα με την οποία εξαπλώθηκε η φωτιά πιστεύεται, ότι είχε βοηθηθεί από την εξωτερική επένδυση του κτιρίου, που είχε τοποθετηθεί κατά την ανακαίνιση, η οποία είχε γίνει στο κτίριο το διάστημα 2015 - 2016.

Ο δήμαρχος του Λονδίνου Σαντίκ Χαν επέκρινε τις οδηγίες ασφαλείας, κυρίως εκείνες που παρότρυναν τους ανθρώπους να μένουν μέσα στα διαμερίσματά τους μέχρι να διασωθούν από τις πυροσβεστικές υπηρεσίες. Αυτή η συμβουλή προϋποθέτει ότι οι πυροσβεστικές υπηρεσίες θα μπορούν να κρατήσουν μια πυρκαγιά αποκλειστικά στο εσωτερικό ενός κτιρίου, κάτι που είναι αδύνατο εάν η φωτιά εξαπλώνεται γρήγορα στο εξωτερικό μέρος του κτιρίου. Από το 2013 το σωματείο κατοίκων, Grenfell Action Group, είχε επανειλημμένα εκφράσει την ανησυχία του για την πυρασφάλεια και είχε προειδοποιήσει τον ιδιοκτήτη του πύργου τον Νοέμβριο του 2016, ότι μόνο μια καταστροφική πυρκαγιά θα τους υποχρέωνε τελικά να αναλάβουν τα μέτρα προφύλαξης κατά της φωτιάς και την σωστή συντήρηση των συστημάτων που σχετίζονται με την φωτιά.

Στις 16 Ιουνίου, η πρωθυπουργός Τερέζα Μέι, η οποία αντιμετώπισε σκληρή κριτική για τον χειρισμό της απέναντι στην τραγωδία αυτή, ανακοίνωσε χρηματοδότηση 5 εκατομμυρίων λιρών για τα θύματα της πυρκαγιάς. Όλοι όσοι έμειναν άστεγοι, θα λάβουν 5.500 λίρες: σε κάθε νοικοκυριό θα δοθούν τουλάχιστον 500 λίρες σε μετρητά και 5.000 λίρες σε τραπεζικό λογαριασμό.

Ανακαίνιση
----------

Ο Πύργος Γκρένφελ είχε ανακαινιστεί ριζικά· η ανακαίνιση ολοκληρώθηκε το 2016. Την επίβλεψη είχε το "Στούντιο Ε Αρχιτέκτονες" και η ανακαίνισή του, η οποία κόστισε £8.7 εκατομμύρια, πραγματοποιήθηκε από την Rydon Ltd του Forest Row, East Sussex, σε συνδυασμό με την Artelia για τη διαχείριση των συμβάσεων και την Max Fordham ως σύμβουλοι στα μηχανικά και ηλεκτρικά θέματα.

Ως μέρος του έργου, το 2015-2016 μπήκαν νέα παράθυρα και νέα επένδυση από σύνθετο πάνελ αλουμινίου, εν μέρει για να βελτιώσει την εμφάνιση του κτιρίου. Χρησιμοποιήθηκαν δύο τύποι: το Reynobond PE της Arconic, το οποίο αποτελείται από δύο φύλλα αλουμινίου συνδεδεμένα με πυρήνα πολυαιθυλενίου και φύλλα αλουμινίου Reynolux. Κάτω από αυτά, βιδωμένη στους εξωτερικούς τοίχους των διαμερισμάτων, ήταν τοποθετημένη θερμομόνωση Celotex RS5000 πολυουρεθάνης (PIR). Το έργο υλοποιήθηκε από την Harley Facades του Crowborough, East Sussex, με κόστος £2.6 εκατ.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυρκαγιά στον Πύργο Γκρένφελ** |

1. ↑  Davies, Caroline (2017-06-19). «Grenfell Tower fire: police raise death toll to 79» (στα αγγλικά). *The Guardian*. ISSN 0261-3077.. Ανακτήθηκε στις 2017-06-19.
2. ↑  «Ursache für verheerenden Hochhausbrand geklärt». *www.t-online.de*.. Ανακτήθηκε στις 2017-06-23.
3. ↑  Watson, Leon (14 June 2017). «Did faulty fridge cause Grenfell Tower fire? The theories fire chiefs will examine». *The Telegraph*. Αρχειοθετήθηκε από το πρωτότυπο στις 15 June 2017.. Ανακτήθηκε στις 16 June 2017.
4. ↑  Griffin, Andrew (14 June 2017). «The fatal mistake made in the Grenfell Tower fire». *The Independent*. Αρχειοθετήθηκε από το πρωτότυπο στις 14 June 2017.. Ανακτήθηκε στις 16 June 2017.
5. ↑  «Sky News – Live». Sky News. Αρχειοθετήθηκε από το πρωτότυπο στις 14 June 2017.. Ανακτήθηκε στις 14 June 2017.
6. ↑  Wahlquist, Calla (14 June 2017). «Fire safety concerns raised by Grenfell Tower residents in 2012». *The Guardian*. Αρχειοθετήθηκε από το πρωτότυπο στις 14 June 2017.. Ανακτήθηκε στις 14 June 2017.
7. ↑  «Another Fire Safety Scandal». *Grenfell Action Group*. 21 February 2013. Αρχειοθετήθηκε από το πρωτότυπο στις 14 June 2017.. Ανακτήθηκε στις 14 June 2017.
8. ↑  grenfellactiongroup (21 Φεβρουαρίου 2013). «Another Fire Safety Scandal». Αρχειοθετήθηκε από το πρωτότυπο στις 14 Ιουνίου 2017.
9. ↑  Rozsa, Matthew (14 June 2017). «Residents warned that London's Grenfell apartment was a death trap before fire». *Salon*. Αρχειοθετήθηκε από το πρωτότυπο στις 14 June 2017.. Ανακτήθηκε στις 14 June 2017.
10. ↑  «London fire: Sadiq Khan says tragedy caused by years of neglect». BBC. 18 Ιουνίου 2017. Ανακτήθηκε στις 18 Ιουνίου 2017 – μέσω www.bbc.co.uk.
11. ↑  «Grenfell Tower Regeneration Project Engagement Statement» (PDF). Royal Borough of Kensington and Chelsea. Αρχειοθετήθηκε (PDF) από το πρωτότυπο στις 14 Ιουνίου 2017. Ανακτήθηκε στις 14 Ιουνίου 2017.
12. ↑  «Grenfell Tower regeneration Project» (PDF). The Royal Borough of Kensington and Chelsea. Αρχειοθετήθηκε (PDF) από το πρωτότυπο στις 17 Ιουνίου 2017. Ανακτήθηκε στις 16 Ιουνίου 2017.
13. ↑  Waite, Richard. «Grenfell Tower: residents had predicted massive fire». *The Architects Journal*. Αρχειοθετήθηκε από το πρωτότυπο στις 14 Ιουνίου 2017. Ανακτήθηκε στις 15 Ιουνίου 2017.
14. ↑  Hills, Joe (15 Ιουνίου 2017). «Grenfell Tower: Original proposed contractor was dropped to reduce cost of refurbishment project». *ITV News*. Αρχειοθετήθηκε από το πρωτότυπο στις 16 Ιουνίου 2017. Ανακτήθηκε στις 16 Ιουνίου 2017.
15. ↑  «Rydon Maintenance Press Statement – Grenfell Tower». *Rydon Maintenance*. Rydon maintenance limited. Αρχειοθετήθηκε από το πρωτότυπο στις 24 Ιουνίου 2017.
16. ↑  «Rydon lands Grenfell Tower refurbishment». rydon.co.uk. Ιουλίου 2016. Αρχειοθετήθηκε από το πρωτότυπο στις 14 Ιουνίου 2017. CS1 maint: Unfit url (link)
17. ↑  White, Charles. «Cladding added to Grenfell Tower to 'improve view for nearby luxury flats'». *Metro.co.uk* (Associated Newspapers). Αρχειοθετήθηκε από το πρωτότυπο στις 14 June 2017.. Ανακτήθηκε στις 14 June 2017.
18. ↑  Prynn, Jonathan (15 Ιουνίου 2017). «Revealed: 'Chimney' Grenfell Tower cladding is used on blocks across London». *London Evening Standard*. Αρχειοθετήθηκε από το πρωτότυπο στις 15 Ιουνίου 2017. Ανακτήθηκε στις 16 Ιουνίου 2017.
19. ↑  «Town and Country Planning (Development Management Procedure) Order 2010 – Approval of Details Reserved by Condition(s)» (PDF). Royal Borough of Kensington and Chelsea. 30 Σεπτεμβρίου 2014. Αρχειοθετήθηκε (PDF) από το πρωτότυπο στις 16 Ιουνίου 2017. Ανακτήθηκε στις 14 Ιουνίου 2017.
20. ↑  Arconic Architectural Products/Arconic Inc. «Reynobond Europe ACM ACP Aluminium Composite Material». arconic.com. Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 15 Ιουνίου 2017. Reynobond aluminium composite panels is an aluminium panel consisting of two Πρότυπο:Not a typo-coated aluminium sheets that are fusion bonded to both sides of a polyethylene core.
21. ↑  «Grenfell Tower, Notting Hill». Harley Facades. Αρχειοθετήθηκε από το πρωτότυπο στις 14 Ιουνίου 2017. Ανακτήθηκε στις 14 Ιουνίου 2017.